Vyhlásenie signatárov občianskej iniciatívy „Zvrchované Slovensko“ o jej podstate a cieľoch z 2. 11. 1990
Citované podľa:
Novembrová revolúcia a česko-slovenský rozchod Ed. V. Hlavová, J. Žatkuliak (LIC Brat. 2002)

 Iniciatíva ako neformálna skupina nepolitického charakteru vznikla na podporu programového úsilia vlády SR a ďalších orgánov a inštitúcií o »zviditeľnenie« Slovenska vo vzťahu k Európe a svetu, čo považujeme za dôležitý predpoklad jeho ďalšieho ekonomického i sociálneho rozvoja.
 Iniciatíva sa stavia za terajší postup vládnych orgánov SR pri novom a autentickom vymedzení kompetencie federácie a republík v duchu trenčianskoteplických dohôd.
 Jednotlivé »kroky« zo 61 nie sú zoradené podľa časovej postupnosti, ale podľa jednotlivých oblastí ľudskej činnosti.
 Dištancujeme sa od osobitných politických ambícií a od snahy po násilnom riešení akýchkoľvek otázok, od netolerancie a diktatúry. Tak ako sme uviedli, ide nám len o podnety na ďalšie rokovanie, o lásku k Slovensku a o jeho všeobecné povznesenie.

Vyhlásenie popísali:
Marián Tkáč, Bartolomej Kunc, Jaroslav Chovanec, Michal Gašpar a Ján Cuper

 Pramene: 
 Šesťdesiatjeden krokov k slovenskej identite. Zvrchované Slovensko. Zborník dokumentov. Ed. Ferko, M., Chovanec, J., Tkáč, M. (Brat. 1996)

Dokumenty